2. ลักษณะการประกอบธุรกิจ

ประวัติความเป็นมาและการเปลี่ยนแปลงและพัฒนาการที่สำคัญ

บริษัท ไทย โอ. พี. พี. จำกัด (มหาชน)
นับว่าเป็นบริษัทแรกที่ได้รับการส่งเสริมการลงทุนในการผลิตแผ่นฟิล์ม โอ. พี. พี. (Oriented
Polypropylene Film) จดทะเบียนจัดตั้งบริษัทเมื่อปี พ.ศ.2526
โดยเป็นการร่วมทุนของกลุ่มผู้ถือหุ้นของบริษัทเหรียญทองการพิมพ์ จำกัด
ซึ่งเป็นบริษัทที่มีชื่อเสียงดีในวงการการพิมพ์และบรรจุภัณฑ์ มาเป็นเวลานาน และกลุ่มบริษัท พี
ประชุม จำกัด
ที่มีความสัมพันธ์ที่ดีกับโรงงานยาสูบได้เล็งเห็นความต้องการของตลาดในการใช้ฟิล์มชนิดนี้

ปี 2537 บริษัทได้จดทะเบียนแปรสภาพเป็นบริษัทมหาชนจำกัด เมื่อวันที่ 3 มิถุนายน 2537
และได้เพิ่มทุนจดทะเบียนเป็น 60 ล้านบาท

ปี 2544 ได้รับการรับรองระบบคุณภาพมาตรฐาน ISO 9001:2000
ด้านผลิตและจำหน่ายทั้งผลิตภัณฑ์พลาสติกฟิล์มและการผลิตฉลากกาว จากสถาบัน United
Registrar of Systems Ltd.(URS)

ปี 2544 บริษัทได้ร่วมทุนกับบริษัทที่ก่อตั้งและดำเนินการในประเทศเวียดนาม
ตั้งโรงงานผลิตหลอดลามิเนทเพื่อใช้บรรจุยาสีฟันให้ลูกค้าซึ่งเป็นบริษัทข้ามชาติที่มีการจำหน่ายทั่วทั้งภูมิภาคเอเชีย
โดยบริษัทได้รับการคัดเลือกจากลูกค้ารายดังกล่าวให้เป็นผู้ผลิตแต่ผู้เดียวสำหรับภูมิภาคนี้

ปี 2548 บริษัทได้ลงทุนในเครื่องจักรใหม่ สำหรับผลิต ฟิล์มแมททัลไลซ์ (Metallized Film)
ด้วยงบประมาณการลงทุนประมาณ 53 ล้านบาท เพื่อช่วยยกระดับคุณภาพสินค้า
และเพิ่มกำลังการผลิต

ปี 2549 บริษัทได้ลงทุนในเครื่องจักรใหม่ สำหรับงานพิมพ์ฉลากกาว (Sticker Label
Printing) ด้วยงบประมาณการลงทุนประมาณ 63 ล้านบาท
ซึ่งเป็นเครื่องพิมพ์ที่มีความละเอียดและความเร็วสูง เพื่อช่วยยกระดับคุณภาพสินค้า
และเพิ่มกำลังการผลิตเพื่อตอบสนองความต้องการของลูกค้าให้เกิดความพึงพอใจสูงสุด

(1) ภาพรวมการประกอบธุรกิจ

ภาพรวมการประกอบธุรกิจของบริษัท
โดยอาศัยรากฐานทางธุรกิจในวงการการพิมพ์และวงการบรรจุภัณฑ์มานาน
เน้นคุณภาพของผลิตภัณฑ์ให้ได้มาตรฐานอย่างสม่ำเสมอ การบริการหลังการขาย
เพื่อสร้างความพึงพอใจสูงสุดของลูกค้าและความเชื่อถือในชื่อเสียงของบริษัท
มีการวิจัยและพัฒนาและเทคนิคการผลิตเพื่อเลือกใช้วัตถุดิบที่มีต้นทุนต่ำที่สุดที่จะทำให้สามารถกำหนดราคาที่แข่งขันได้
และเพิ่มผลิตภัณฑ์ให้หลากหลายมากขึ้นเพื่อขยายตลาดไปยังลูกค้ากลุ่มต่างๆ
พร้อมทั้งพยายามรักษาฐานของลูกค้าเดิมไว้ ในส่วนด้านการบริหาร
บริษัทให้ความสำคัญกับการจัดการข้อมูล ระบบสารสนเทศให้มีความทันสมัยอยู่เสมอ มีการลงทุนใน
MIS (Management Information System) เพื่อให้ข้อมูลที่เชื่อถือได้ และทันต่อความต้องการ
เป็นประโยชน์ต่อกระบวนการตัดสินใจในทุกระดับของการจัดการ

นโยบายการแบ่งการดำเนินงานของบริษัท
แนวทางการประกอบธุรกิจหลักของบริษัทฯยังคงเป็นแนวเดิม
โดยชุดผู้บริหารกลุ่มเดิมที่ทำมาอย่างต่อเนื่อง
ได้มีการปรับปรุงและเปลี่ยนแปลงการดำเนินธุรกิจบ้างเล็กน้อยเพื่อให้สอดคล้องกับสภาวะการดำเนินธุรกิจที่เปลี่ยนแปลงไป
โดยจัดให้โครงสร้างภายในขององค์กรมีความคล่องตัว
แบ่งเป็นศูนย์ความรับผิดชอบของแต่ละผลิตภัณฑ์ ดังนี้

1.  ผลิตภัณฑ์กลุ่มฟิล์มพลาสติก มีสัดส่วนรายได้จากการขายคิดเป็นร้อยละ 68.93
    ของยอดรายได้รวมของบริษัท

2.  ผลิตภัณฑ์กลุ่มงานพิมพ์ฉลากกาว มีสัดส่วนรายได้จากการขายคิดเป็นอัตราร้อยละ 23.14
    ของยอดรายได้รวมของบริษัท

3.  ผลิตภัณฑ์กลุ่มอื่น อันประกอบด้วยกลุ่มผลิตภัณฑ์หลอดลามิเนท และกลุ่มบริการงานพิมพ์
    มีสัดส่วนรายได้จากการขายคิดเป็นอัตราร้อยละ 7.93 ของยอดรายได้รวมของบริษัท

  []

โครงสร้างการถือหุ้นในกลุ่มบริษัท

บริษัท สัดส่วนการถือหุ้น

L.S.Pack Company Limited 25

(3) โครงสร้างรายได้ของบริษัท

ตามลักษณะโครงสร้างของบริษัทฯนั้น มีการทำธุรกิจใน 4 กลุ่ม ดังนี้

+----------------------------+------+----+---------+---+---------+---+
|  ผลิตภัณฑ์/บริการ              | 2549 |    | 2548    |   | 2547    |   |
+----------------------------+------+----+---------+---+---------+---+
|                            | ล้า   | %  | ล้านบาท  | % | ล้านบาท  | % |
|                            | นบาท |    |         |   |         |   |
+----------------------------+------+----+---------+---+---------+---+
| ฟิล์มพลาสติก                  | 55   | 69 | 524.18  | 6 | 472.01  | 6 |
|                            | 7.29 |    |         | 9 |         | 8 |
+----------------------------+------+----+---------+---+---------+---+
| บริก                        | 18   | 23 | 158.19  | 2 | 142.25  | 2 |
| ารการพิมพ์(รวมงานพิมพ์ฉลากกาว) | 7.07 |    |         | 0 |         | 0 |
+----------------------------+------+----+---------+---+---------+---+
| อื่น ๆ                       | 6    | 8  | 82.30   | 1 | 85.71   | 1 |
|                            | 4.07 |    |         | 1 |         | 2 |
+----------------------------+------+----+---------+---+---------+---+
| รวมมูลค่าจำหน่าย              | 80   | 1  | 764.67  | 1 | 699.97  | 1 |
|                            | 8.43 | 00 |         | 0 |         | 0 |
|                            |      |    |         | 0 |         | 0 |
+----------------------------+------+----+---------+---+---------+---+
| อัตราเพิ่ม (ลด) ของมูลค่าจำหน่าย | 5.72 |    | 9.24    |   | 33.05   |   |
+----------------------------+------+----+---------+---+---------+---+

(4) เป้าหมายการดำเนินธุรกิจ

บริษัทมีความตั้งใจให้เป็นที่รู้จักและมีชื่อเสียงในธุรกิจกลุ่มบรรจุภัณฑ์และการพิมพ์
โดยเฉพาะด้านคุณภาพและบริการ ซึ่งบริษัทมีความพร้อมสำหรับการลงทุนในธุรกิจกลุ่มนี้
และมีความมุ่งมั่นในงานด้านวิจัยและพัฒนาอย่างต่อเนื่อง เพื่อพัฒนาผลิตภัณฑ์และสร้างผลิตภัณฑ์ใหม่
ตลอดจนการนำเทคโนโลยีชั้นสูงที่มีความทันสมัยมาใช้ในการดำเนินงาน
เพื่อรองรับการแข่งขันในระดับสากลและขยายตลาดไปยังกลุ่มลูกค้าให้หลากหลายมากขึ้น
อีกทั้งบริษัทมีความตระหนักถึงการรักษาสิ่งแวดล้อมโดยมั่นใจว่ากระบวนการผลิตของทุกผลิตภัณฑ์จะไม่ก่อให้เกิดมลพิษทำลายสิ่งแวดล้อม

นอกจากนั้น บริษัทให้ความสำคัญในการพัฒนาทรัพยากรบุคคล โดยมุ่งเน้นการส่งเสริมกิจกรรม
ความปลอดภัยในการทำงานเพื่อการพัฒนาคุณภาพชีวิต และสิ่งแวดล้อม
โดยจัดให้มีงบประมาณในการนี้
เพื่อสร้างให้บุคลากรมีความพร้อมสำหรับการแข่งขันอยู่ตลอดเวลาอย่างไม่หยุดนิ่ง